# איילת מנחמי

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

איילת מנחמי (נולדה ב-1963, תל אביב), במאית ותסריטאית ישראלית.

איילת מנחמי סיימה בהצטיינות את לימודיה במגמה לקולנוע בבית הספר בית צבי. סרטה הקצר הראשון "מיסטר קאירו" (7 דקות, עם גיל לבנברג ויורם הררי) זכה בפרס תחרות הסרט הקצר 1984, פתח את פסטיבל הקולנוע ירושלים והוקרן לפני סרטי עלילה במוזיאון תל אביב, קולנוע גורדון וקולנוע תמוז ברמת אביב. הסרט היה וידיאו-קליפ בפילם המתרחש בבית קולנוע נטוש בו קמים לתחייה גיבוריו הפילמאים של ילד וסוחפים אותו אל תוך התרחשויות קולנועיות קלאסיות, מחווה לקולנוע של שנות ה-40 המבוסס על שירם של ג'ון אנדרסון ו-ונגליס.

סרט הגמר של מנחמי "הבית השקוף", שנכתב בהשראת הסיפור "שכנות" של קורט וונגוט, זכה בפרס הסרט המצטיין של המחזור. הסרט עסק בנער מחונן, חובב מדע, הנשאר לבדו בבית. קיר משותף החוצץ בינו לבין דירת השכנים הופך אותו, בעל כורחו, לעד שמיעה ולבסוף - למסייע ברצח.

לאחר גמר לימודיה, בתמיכת בית צבי, ביימה סרט באורך של 40 דקות - "עורבים", 1988, בהשתתפות גילי בן-אוזיליו ובועז תורג'מן, בעלה הראשון של מנחמי, הוא אחד הסרטים הקצרים המרכזיים והחשובים בכל הזמנים בקולנוע הישראלי. הסרט, העוסק בנערת כפר המגיעה לחיות עם קומונה שחבריה בעלי נטיות מיניות מגוונות, התאפיין בסגנון בימוי ייחודי וחריף, בבחירה לא שגרתית של שחקני משנה, אתרי צילום, תפאורות ואביזרים. הסרט הוקרן יחד עם סרטה של נירית ירון, "ילדה רעה" במוזיאון ת"א בהקרנות מסחריות וזכה להצלחה קופתית מפתיעה, כסרט הראשון, לאחר סרטיו של עמוס גוטמן, הנוגע בסוגיות של זהות מינית של נוער "שוליים" בעיר תל אביב. "עורבים", שזכה בפרס הראשון בפטסטיבל הסטודנטים הבינלאומי בתל אביב ב-1988 נחשב לסרט "התל אביבי" שהקדים את שנות ה-90, בהם עמדה העיר במרכז.

לאחר הצלחת הסרט, ביימה מנחמי את הסרט "אבא גנוב 3". מאוחר יותר, נענתה עם נירית ירון להצעת המפיקים אהוד בלייברג ויצחק גינסברג לכתוב ולביים שלושה סרטים תל אביביים קצרים תחת הכותרת "סיפורי תל אביב". הסרט, ובו הפרקים "שרונה מותק" (עם יעל אבקסיס בתפקידה הראשון) ו"גט" (עם ענת וקסמן בתפקידה הראשון) שביימה מנחמי, זכה להצלחה.

בנוסף, ביימה מנחמי סרטי פרסומת רבים לבתי קולנוע, עד לנסיעתה הממושכת להודו. עם שובה ארצה צימצמה את עשייתה בתחום הפרסומות והתמקדה בפרויקטיים בעלי משמעות אמנותית, ובהם: "אגף הויפאסנה" (בשיתוף עם אלונה אריאל, 1999) והסרט התיעודי "זמני" על מושג ותפיסת הזמן הישראלי, שזכה בפרס וולגי'ן בפטסיבל הקולנוע ירושלים בשנת 2003.

בימים אלה מסיימת מנחמי את סרטה העלילתי הראשון מזה 14 שנה, "נודל", הפקה ישראלית-סינית עפ"י תסריט שכתבה עם שמי זרחין בהפקת אסף אמיר ויואב רועה.

## [עריכה] קישורים חיצוניים

מיזמי קרן ויקימדיה |  |
ציטוטים בוויקיציטוט: עורבים

- איילת מנחמי, במסד הנתונים הקולנועיים IMDb (באנגלית)

מקור: http://he.wikipedia.org../../../%D7%90/%D7%99/%D7%99/%D7%90%D7%99%D7%99%D7%9C%D7%AA_%D7%9E%D7%A0%D7%97%D7%9E%D7%99.html

קטגוריות: במאי קולנוע ישראלים | תסריטאי קולנוע ישראליים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש